CELEX: 32015R1932
Language: hu
Date: 2015-10-26 00:00:00
Title: A Bizottság (EU) 2015/1932 végrehajtási rendelete (2015. október 26.) a Tunéziából származó olívaolaj tekintetében az 1918/2006/EK rendelet által megnyitott vámkontingensek szerinti behozataliengedély-kérelmek benyújtásának a 2015. kontingensév végéig történő felfüggesztéséről

28.10.2015   
            
            
               HU
            
            
               Az Európai Unió Hivatalos Lapja
            
            
               L 282/10
            
         A BIZOTTSÁG (EU) 2015/1932 VÉGREHAJTÁSI RENDELETE
   (2015. október 26.)
   a Tunéziából származó olívaolaj tekintetében az 1918/2006/EK rendelet által megnyitott vámkontingensek szerinti behozataliengedély-kérelmek benyújtásának a 2015. kontingensév végéig történő felfüggesztéséről
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendelet (1) 188. cikkének (1) és (3) bekezdésére,
   mivel:
   
               (1)
            
            
               Az 1918/2006/EK bizottsági rendelet (2) éves vámkontingenst nyitott meg a 1509 10 10 és a 1509 10 90 KN-kód alá tartozó, teljes egészében Tunéziában előállított és onnan közvetlenül az Európai Unióba szállított szűz olívaolaj behozatalára vonatkozóan.
            
         
               (2)
            
            
               A 2015. január 1. és 2015. augusztus 4. között beérkezett behozatali engedélyekre vonatkozó kérelmekben szereplő mennyiségek meghaladják az 1918/2006/EK rendelet 2. cikkének (1) bekezdésében meghatározott évi 56 700 tonnát. A 2015/1371/EU bizottsági végrehajtási rendelet (3) rögzítette a 2015. augusztus 3-án és 4-én benyújtott kérelmekben kért mennyiségekre alkalmazandó elosztási együtthatót, valamint 2015. augusztus hónapra felfüggesztette az új kérelmek benyújtását. Az új kérelmek benyújtását a folyó kontingensév végéig fel kell függeszteni.
            
         
               (3)
            
            
               Az intézkedés hatékonyságának biztosítása érdekében indokolt, hogy e rendelet az Európai Unió Hivatalos Lapjában való kihirdetésének napján lépjen hatályba,
            
         ELFOGADTA EZT A RENDELETET:
   1. cikk
   Az 1918/2006/EK rendelet 2. cikkének (1) bekezdésében említett kontingensre vonatkozó új behozataliengedély-kérelmek benyújtását a Bizottság a 2015. október 28-tól a folyó kontingensév végéig felfüggeszti.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. október 26-án.
      
         
            a Bizottság részéről,
         
         
            az elnök nevében,
         
         Jerzy PLEWA
         
            mezőgazdasági és vidékfejlesztési főigazgató
         
      
   
   
      (1)  HL L 347., 2013.12.20., 671. o.
   
   
      (2)  A Bizottság 2006. december 20-i 1918/2006/EK rendelete a Tunéziából származó olívaolaj vámkontingenseinek megnyitásáról és kezeléséről (HL L 365., 2006.12.21., 84. o.).
   
      (3)  A Bizottság 2015. augusztus 7-i (EU) 2015/1371 végrehajtási rendelete a Tunéziából származó olívaolajra vonatkozóan az 1918/2006/EK rendelettel megnyitott vámkontingens keretében 2015. augusztus 3. és 4. között benyújtott behozataliengedély-kérelmekben szereplő mennyiségekre alkalmazandó elosztási együttható megállapításáról és a 2015. augusztus hónapra vonatkozó behozataliengedély-kérelmek benyújtásának felfüggesztéséről (HL L 211., 2015.8.8., 32. o.).